דרקון הסף

דרקון הסף (באנגלית: Ender Dragon) הוא דרקון בדיוני המשמש כאנטגוניסט הראשי במשחק הווידאו מיינקראפט וכבוס הרשמי למשחק. הדרקון נוסף למשחק ב-18 בנובמבר 2011.

מאז שחרורו, הדרקון הפך לסמל מוכר מאוד של מיינקראפט, והופיע באופן בולט במרצ'נדייזינג ובפרסום של המשחק.

כאשר הורגים את האנדר דרגון מקבלים 64 "רמות XP" שעוזרות לכשף נשקים בשולחן כישוף ולאחר מכן, נפתח שער לעולם הרגיל וכשנכנסים אליו מופיעים כל הקרדיטים של יוצרי המשחק. 

הריגת האנדר דרגון נחשבת ל"סוף המשחק" אך אפשר להמשיך לשחק בעולם זה ואף לזמן את האנדר דרגון ולהרוג אותו שוב.

 היסטוריה 
מרקוס פרסון, יוצר המשחק, דיבר לראשונה על הצורך ליצירת סוף למשחק ב-14 ביוני 2009. לאחר שנה, ב-30 ביולי 2010 הודיע בסרטון שהוציא לגבי Minecraft Flight כי דרקון יכול להיות סוף טוב למשחק. ב-31 באוגוסט 2010 ציין פרסון בכנס Minecon כי ייתכן שדרקונים יתווספו למשחק בהמשך. לאחר קצת פחות משנה הודיע מרקוס ב-18 ביולי 2011 שדרקונים יתווספו באופן סופי למשחק, אך לא יהיה ניתן להרכיב או לזמן אותם, וזאת על מנת שהשרתים לא יתקעו. לבסוף, ב-1 בספטמבר 2011 הודיע מרקוס רשמית כי הדרקון אכן יתווסף למיינקרפט, לאחר עוד כמה פרסומים, שינויים, וספוילרים לדרקון - הוא נוסף רשמית בגרסה 1.0.0 ב-18 בנובמבר 2011.

באתר רדיט התייחס מרקוס לדרקון כנקבה והציע לה את השם "ג'ין".

 יכולות ואפיון 
מאפיין עיקרי לדרקון הסף בתור הבוס הרשמי למשחק הוא שהדרקון נמצא במימד משל עצמו שנקרא ה-"End"-סוף. 

הסוף הוא מימד שמורכב מאי מעופף אחד מרכזי עליו ניצבים עמודי בזלת. העולם עצמו לא מונע מהשחקן ליפול ל-"Void" (-ריק אשר הורג את השחקן במידי), זאת בניגוד לשאר הממדים האחרים. החל מגרסה 1.9 נתווספו למימד איים מרחפים נוספים במרחק של כמה אלפי בלוקים מהאי המרכזי בהם אפשר לפגוש  End City (-עיר סוף) ואיים זעירים. כאשר הורגים את דרגון הסף נפתח שער אל - ה"End city" (עיר הסף) ושם אפשר להשיג "Elytra" מה שמאפשר דאייה וגם תעופה בעזרת זיקוקים. ובכל הריגה של דרקון הסף נפתח שער חדש לעיר הסף.

על מנת להגיע למימד ה-"End" השחקן צריך להשיג "Ender Pearls" מיצור בשם "Enderman", בנוסף, צריך השחקן לעבור גם ב-"Nether" (מימד הגיהנום של מיינקראפט) על מנת להשיג "Blaze Rod" הניתנות להשגה על ידי "Blaze". לאחר שישיג את שניהם יצטרך השחקן לשלב את ה-Ender Pearls וה-Blaze Rod בשביל להרכיב "Ender Eye". פריט זה יוביל את השחקן למקדש בתוך האדמה, בתוך המקדש קיים שער בעל 12 מקומות ל-Ender Eye. אם השחקן ישים את כל ה-Ender Eyes במקומות הדרושים - יפתח השער אליו השחקן יקפוץ.

קיימות רק שתי דרכים לחזור מממד ה-End לעולם הרגיל, או להביס את הדרקון ולחזור דרך שער במרכז המפה, או למות.

לדרקון הסף יכולות רבות, והן:
 להעלות חיים בזכות קריסטלים העומדים על מגדלי הבזלת.
 כאשר מתחכך עם שחקן עושה לו כמות נזק ואף מסוגל להעיף אותו לאוויר, מה שיגרום לשחקן לאבד חיים על נפילה מגובה רב (החל מגרסה 1.14 עובד הדרקון בצורה אחרת בה יורד למרכז האי על גבי הפורטל ממנו יצא השחקן ונשאר שמה למשך מעט זמן, בזמן זה לשחקנים יש אופציה לתקוף אות עם כלים לתקיפה קרובה, בזמן שהדרקון שוהה שם הוא מוריד נזק על ידי יריקת אש סגולה על הרצפה שמתפזרת ומורידה נזק כל שנייה אחת). אם לוקחים בבקבוק את הרעל של הדרקון מקבלים שיקוי שנקרא "נשימת דרקון" ובעזרתו ניתן לשפר שיקויים אחרים.
 החל מגרסה 1.8 יכול הדרקון לירוק מפיו כדור אש סגול אשר מכסה את האזור בו פגע ברעל סגול, רעל זה מוריד נזק כל שנייה אחת.

לאחר שהדרקון מובס, קורים מספר דברים המייחדים אותו מכל יצור אחר במשחק והם:
 מת הדרקון באנימציה של ביקוע ייחודי באותו מקום בו נגמרים לו החיים (החל מגרסה 1.8 היה מגיע לאמצע המפה ורק אז נבקע).
 לאחר מות הדרקון מזדמנת ביצה (יחידה אחת לכל עולם) בעמוד שנמצא במרכז הפורטל חזרה למימד הרגיל.
 לאחר מות הדרקון היה משחרר 20,000 נקודות אקס-פי (והחל מגרסה 1.3.1 רק 12,000 נקודות אקס-פי), דבר זה גרם לו להיות הדמות בעלת ערך האקס-פי לאחר מיתה הגבוה ביותר עד כה.

החל מגרסה 1.9 אפשר לזמן את הדרקון שוב על ידי ארבעה "End Crystals" המוקמים באמצע 4 הצלעות המקיפות את הפורטל (אם ביצת הדרקון אשר הזדמנה כאשר הדרקון הראשון מת עדיין נשארה על העמוד - היא תעלם בעת זימון הדרקון החדש).

 השפעה 
לאחר שנקבע לסוף הרשמי של מיינקראפט, החלו ספידראנרס (Speedrunners) רבים להחשיב את הדרקון כ-Speedrun הרשמי של מיינקראפט (והחליף את הנוכחי שהיה עד כה להשיג יהלומים).

דרקון הסף היה הבוס היחיד ובעצם הדמות בעלת כמות הלבבות הרבה ביותר במיינקראפט עד 25 באוקטובר שנת 2012 בה הצטרף בוס חדש בשם ה-"Wither" שהיה מזומן על ידי הצבה של ארבעה בלוקים של "חול-נשמות" ושלושה ראשי "ווידר סקלטון", דבר זה הפך את הווידר לבוס רב-פעמי כבר מהתחלה, כאשר לדרקון נוספה האופציה לזימון רב פעמי רק לאחר עוד כמה שנים אך עדין יכל להיות רק דרקון אחד בכל זמן נתון .

הערות שוליים

קטגוריה:דמויות בדיוניות
קטגוריה:דרקונים